cyanic-selkie/wikianc huggingface dataset:
Sidney Webb
Sidney Webb (l-isem sħiħ: Sidney James Webb, l-ewwel Baruni ta’ Passfield, OM, PC; twieled fit-13 ta’ Lulju 1859 – miet fit-13 ta’ Ottubru 1947) kien soċjalista, ekonomista, riformista u kofundatur Brittaniku tal-Iskola tax-Xjenza Ekonomika ta’ Londra (bl-Ingliż: London School of Economics). Huwa kien wieħed mill-membri bikrin tas-Soċjetà Fabian fl-1884, li bħal George Bernard Shaw issieħeb magħha tliet xhur wara li ssawret. Flimkien ma’ martu Beatrice Webb u ma’ Annie Besant, Graham Wallas, Edward R. Pease, Hubert Bland u Sydney Olivier, Shaw u Webb biddlu s-Soċjetà Fabian fis-soċjetà politika-intellettwali preeminenti fl-Ingilterra Edwardjana. Huwa kiteb il-Klawżola IV oriġinali favur in-nazzjonalizzazzjoni għall-Partit Laburista Brittaniku.
Otto von Bismarck
L-ewwel snin
Minkejja li Bismark xtaq li jsir diplomatiku, beda l-istudju tiegħu bħala avukat f'Aachen u Potsdam. Madanakollu, ftit dam f'din il-linja, wara li kien poġġa l-karriera tiegħu f'xifer l-irdum meta kien ħa permess mhux awtorizzat biex jiġri wara żewġ tfajliet Ingliżi, l-ewwel lil Laura Russell, neputija tad-Duka ta' Cleveland, u wara lil Isabella Loraine-Smith, bint reverendu għani. Hu ma rnexxielux jiżżewweġ lill-ebda waħda minnhom. Għal sena serva fl-armata u sar uffiċċjal fil-Landwehr (riżerva), qabel ma reġa' lura biex imexxi l-ġid tal-familja f'Schönhausen wara l-mewt ta' ommu.
Bidu tal-karriera politika
Fis-sena taż-żwieġ tiegħu, fl-1847, Bismarck ġie magħżul bħala rappreżentant fil-leġislatura moħluqa ġdida tal-Prussja, il-Vereinigter Landtag. Hemmhekk, hu kiseb ir-reputazzjoni bħala politiku rjali u reazzjonarju. Apertament, hu sostna l-idea li l-monarka għandu dritt divin li jmexxi.
It-tmien snin ta' Bismarck fi Frankfurt wassluh biex ibiddel il-fehma politika tiegħu, evidenti fin-numru ta' memoranda li bagħat lis-superjuri ministerjali tiegħu f'Berlin. Issa, li ma kienx għadu taħt l-influwenza ta' sħabu ultrakonservattivi, Bismarck sar inqas reazzjonarju u iktar pragmatiku. Hu sar konvint li sabiex tikkumpensa l-influwenza mill-ġdid tal-Awstrija, il-Prussja kellha bżonn mhux biss li tagħmel alleanzi mal-istati Ġermaniżi l-oħra. B'riżultat t'hekk, hu laqa' aktar bil-qawwa l-idea ta' Ġermanja magħquda. Bismarck ħadem ukoll sabiex iżomm il-ħbiberija tar-Russja u relazzjoni professjonali ma' Napuljun III ta' Franza—b'din il-ħbiberija tkun importanti kemm biex jhedded lill-Awstrija u anki sabiex jipprevjeni lil Franza milli tagħmel alleanza mar-Russja. F'ittra famuża lil Leopold von Gerlach, Bismarck kiteb li kienet follija li tilgħab ċess wara li tkun poġġejt 16 mill-64 kaxxa barra mil-limiti. Din l-osservazzjoni kienet ironika hekk kif wara l-1871 Franza saret l-għadu permanenti tal-Ġermanja, u fil-fatt eventwalment tagħmel alleanza mar-Russja kontra l-Ġermanja fl-1890ijiet.
L-Unifikazzjoni Ġermaniża
Sabiex idgħajjef 'il-koppja rjali, meta l-Kaiser futuri Guljelmu II kien għadu adoloxxenti, Bismarck kellu jisseparah mill-ġenituri tiegħu u jpoġġieh taħt il-gwida tiegħu. Bismarck ippjana li juża' lil Guljelmu bħala arma kontra l-ġenituri tiegħu sabiex jżomm il-poter tiegħu. Bismarck kellu jgħallmu biex ikun insubordinat lejn il-ġenituri tiegħu.
Kanċillier tal-Imperu Ġermaniż
Fis-snin ta' wara, waħda mill-objettivi politiċi prinċipali ta' Bismarck kienet li jnaqqas l-influwenza tal-Knisja Kattolika fil-Ġermanja. Bismarck beża' li l-Papa Piju IX u l-papiet ta' warajh jużaw it-tifsira tad-duttrina tal-infallibilità bħala arma politika biex joħolqu instabilità bejn il-Kattoliċi u l-Protestanti. Biex jipprevjeni dan, Bismarck prova, mingħajr suċċess, li jasal fi qbil ma' gvernijiet oħra Ewropej, sabiex l-elezzjonijiet suċċessivi għal papa jiġu modifikati. Il-gvernijiet Ewropej kellhom jaqblu fuq il-kandidati papali li ma kienux adattati, u wara jinfurmaw lill-kandidati nazzjonali biex jivvutaw b'mod partikulari. Il-Prussja (minbarra r-Rheinland) u ħafna mill-istati Ġermaniżi tat-Tramuntana kienu predominantement Protestanti, imma ħafna Kattoliċi kienu jgħixu fl-istati t'isfel (speċjalment fil-Bavarja). Dawn tal-aħħar kienu jiffurmaw terz tal-popolazzjoni Ġermaniża. Bismarck kien jemmen li l-Knisja Kattolika Rumana kellha ż-żejjed potenza politika; hu kien ukoll inkwetat bl-introduzzjoni fix-xena politika tal-Partit Ċentru Kattoliku fl-1870.
Il-politika barranija
Bismarck kien għadu kif għaqqad il-pajjiż tiegħu u issa ddedika ħinu biex jippromwovi l-paċi fl-Ewropa grazzi għall-abilitajiet li kellu. Hu kellu jħabbat wiċċu mal-mewġa ta' vendetta Franċiża, minħabba t-telfiet li Franza sofriet fil-Gwerra Franko-Prussjana. B'hekk Bismarck daħal f'politika li jiżola diplomatikament lil Franza waqt li jżomm relazzjonijiet kordjali mal-pajjiżi l-oħra tal-Ewropa. Bismarck kellu ftit interess f'konkwisti kolonjali u b'hekk evita li jikkuntrasta lir-Renju Unit. Fl-1872, hu offra l-ħbiberija tiegħu lill-Imperu Awstro-Ungeriż u lir-Russja, li l-kapijiet tagħhom ingħaqdu ma' Guljelmu I fil-Lega tat-Tliet Imperaturi, magħrufa bħala d-Dreikaiserbund.
Franza
Sal-1875, Franza kienet irkuprat mit-telfa li sofriet fil-Gwerra Franko-Prussjana u gvern ġdid reġa' beda jinvolvi lil Franza bħala potenza kbira fl-Ewropa. L-istaff ġenerali Ġermaniż taħt Moltke kienu allarmati bil-fatt li Franza reġgħet daħlet bħala kompetitur fil-politika Ewropea, u grazzi għal Bismarck irnexxielhom jipprojbixxu la-kkwist ta' għaxar t'elef żwiemel tal-kavallerija mill-Ġermanja. Suċċesivament beda dibattitu informali fuq il-bżonn ta' gwerra preventiva. Titlu ta' artiklu fuq gazzeta prominenti li kien iġib l-isem ta' "Hi Gwerra fil-Qrib?" wasslet għal żvilupp ta' kriżi li minnha Bismarck ma kienx se joħroġ fil-vantaġġ. Il-gvern Brittaniku għamlet twissija ġentili lil Berlin. Iz-Zar tar-Russja Alessandru II u l-kanċillier tiegħu, il-Prinċep Gorchakov, li f'dak iż-żmien kien waqt żjara statali fil-Ġermanja, ħadu l-opportunità biex jagħmlu lilhom infushom bħala dawk li se jġibu l-paċi Ewropea. Din l-azzjoni tat in-nar għal mibgħeda bejn Bismarck u Gorchakov fuq l-"indħil" ta' dan tal-aħħar f'dak li jikkonċerna lil Franza u lill-Ġermanja. Bejn l-1873 u l-1877, il-Ġermanja kontinwament indaħlet fl-affarijiet tal-ġirien ta' Franza. Fil-Belġju, Spanja u l-Italja, Bismarck eżerċita s-saħħa u sostna pressjoni politika sabiex jappoġġja l-elezzjoni jew il-ħatra ta' gvernijiet liberali u antiklerikali. Dan ma kienx konsegwenza tal-Kulturkampf imma parti minn ta' strateġija integrali biex jippromwovi r-republikaniżmu fi Franza billi strateġikament u ideoloġikament jiżola r-reġim klerikali-monarkiku tal-President Marie Edme MacMahon (1808–93). Ix-xewqa tiegħu kienet li billi jiċċirkonda lil Franza b'numru ta' stati liberlai, ir-republikaniżmu Franċiż seta' jegħleb lil MacMahom u s-sostenituri reazzjonarji tiegħu. Il-kunċett modern ta' trażżin jipprovdi mudell utli biex wieħed jifhem id-dinamika ta' din il-politika.
Evitar tal-gwerra
Barra minn hekk, Bismarck irrepeta t-twissija emfatika tiegħu kontra l-involivment militari tal-Ġermanja fil-kwistjonijiet tal-Balkani. Bismarck għamel dan l-ewwel kumment famuż tiegħu fir-Reichstag f'Diċembru tal-1876, meta r-rivoluzzjonarji Balkaniċi kontra l-Imperu Ottoman għeddew li jestendu fi gwerra bejn l-Awstrija u r-Russja.
L-aħħar snin
thumb|"Dropping the Pilot", karikatura ta' Sir [[John Tenniel, ippubblikata fil-magażin Punch. Din tirrapreżenta lil Bismarck bħala pilota marittimu nieżel minn fuq il-vapur, li turi n-niżla tiegħu minn Kanċillier tal-Ġermanja.]] Bismarck irriżenja fit-18 ta' Marzu 1890, fl-età ta' 75 sena wara insistenza ta' Guljelmu II; minfloku, fir-rwol ta' Kanċillier tal-Ġermanja u Prim Ministru tal-Prussja daħal Leo van Caprivi. Bismarck suċċessivament ġie promoss għall-grad ta' "Kurunell Ġenerali bid-Dinjità ta' Marixxal tal-Kamp" u ngħata titlu ġdid, dak ta' Duka ta' Lauenburg, li hu ironikament stqarr li huwa utli meta jkun qiegħed jivjaġġa bil-moħbi. Minnufih ġie elett bħala Liberali Nazzjonali fir-Reichstag fis-siġġu tal-Amburgu, però kien ġie imbarazzat meta ġie sfurzat għat-tieni votazzjoni minn rivali Demokratiku Soċjali, u attwalment qatt iktar ma ħa postu. Fl-aħħar irtira ruħu fl-istati tiegħu f'Varzin (fil-Polonja tal-lum). Fi żmien xahar wara li l-mewt ta' martu fis-27 ta' Novembru 1894, hu mar fi Friedrichsruh qrib Amburgu, fejn stenna bil-ħniena li tintalab l-għajnuna tiegħu għal avviż jew parir.
L-aħħar snin ta' ħajtu Bismarck qattagħhom jiġbor il-memorji tiegħu (Gedanken und Erinnerungen , jew Thoughts and Memories) li kienu jikkritikaw u jiskreditaw lill-Imperatur. Hu miet ta' fl-1898 ta' 83 sena f'Friedrichsruh, fejn indifen fil-Bismarck-Mausoleum. Fil-lapida ta' fuq il-qabar hemm miktub "Qaddej Leali Ġermaniż tal-Kaiser Guljelmu I".
Arkanġlu Rafel
Fil-Bibbja
Fil-Bibbja, l-isem tal-arkanġlu Rafel jissemma biss fil-Ktieb Dewtrokanoniku ta' Tobit. Il-Ktieb ta' Tobit jitqies bħala ktieb kanoniku (parti mill-Bibbja) mill-Kattoliċi u l-Ortodossi, iżda jitqies apokrifiku mill-Protestanti. F'dan il-Ktieb, Rafel isejjaħ lilu nnifsu bħala "wieħed mis-seba' anġli, li qegħdin quddiem it-tron tal-Mulej, u nistgħu nersqu lejh" (12, 15). Rafel kien mibgħut minn Alla biex jgħin lil Tobit, ibnu Tobija u lil Sara, mart Tobija. Tobit kien għama, u Sara għal seba’ darbiet ġarrbet il-mewt tal-għarus tagħha dakinhar tat-tieġ. Rafel akkumpanja lil Tobija fi vjaġġ lejn il-Medja, u jgħidlu li hu Għażarija li jfisser “Jahweh jgħin.” Filfatt Rafel jgħin lil Tobija fid-diffikultajiet li kien jinsab fihom u jipprepara lil Tobija għaż-żwieġ ma’ Sara. Fi tmiem il-vjaġġ jikxef min kien verament. Kien Rafel li keċċa l-ispirtu l-ħażin li kien qed iħabbat lil Sara. Dan l-ispirtu l-ħażin kien Ażmodew. Xogħlu hu li jfarrak iż-żwieġ. Kien ukoll bl-interċessjoni ta’ Rafel li Tobit beda jara. Fl-arti, xi drabi Rafel jiġi raffigurat fuq ħuta kbira jew qed iżomm ħuta f'tarf ta' qasba. Dan għax fil-Ktieb ta' Tobit, Rafel jgħid lil Tobija u jaqbad ħuta, u mbagħad juża l-marrara tagħha biex ifejjaq għajnejn missieru Tobit, u biex ikeċċi lil Ażmodew billi jaħraq il-qalb u l-fwied. Xi drabi San Rafel jiġi raffigurat ukoll b'xi flixkun tal-mediċina f'idu.
Rafel, flimkien ma’ Mikiel u Gabrijel huma l-uniċi tliet anġli msemmija b’isimhom fil-Bibbja.
Kummissarju Ċivili ta' Malta
Il-Kummissarju Ċivili ta' Malta (Bl-Ingliż: Civil Commissioner of Malta) kien l-uffiċjal imqabbad biex jaħkem lil Malta matul l-imblokk Franċiż u waqt il-perjodu tal-protettorat Brittaniku bejn l-1799 u l-1813. Mat-tmiem tal-Protettorat u l-ħolqien tal-Kolonja tal-Kuruna ta’ Malta fl-1813, dan l-uffiċċju ġie mibdul b’dak tal- gvernatur, li kien jirrappreżenta lill-Gvern tar-Renju Unit.
Madre Teresa Nuzzo
It-Tfulija u żogħżijha
Ta’ 8 snin Teresa rċeviet għall-ewwel darba lil maħbub tagħha Ġesu’, jidher biċ-ċar il-ferħ kbir u anke jigħdulna li kienet diġa' matura għall-eta’ tagħha. Meta kella dawk l- 11-il sena għamlet il-griżma ta l-isqof minn idejn l-Arċisqof Geatano Paceforno.
Il-Kongregazzjoni ulied il-qalb ta' Ġesù
Kien hemm xi eċċezjonijiet, fosthom lil Teresa lil din l-Arcisqof ħallielha isimha u ġiet; Sor Marija u minflok kunjomha ħadet Ta’ Ġesu’ Imsallab. Lukarda Bonnici li bdiet tissejjaħ 'Sor Veronika tas-Sagrament Imqaddes' imma din ħarġet fl-istess ġurnata u daħlet mal-Franġiskani, lil Marijanna Portelli li ġiet imsemmija 'Sor Marija Teresa tas-Salib Imqaddes' imma din ukoll ħarġet u marret mas-Sorijiet tal-Karita’. Teresa fasslet libsa hija, Teresa tgħid li l-isqof ma tantx kien kuntent biha u għalhekk ġietha f’moħħa biex tllibes lil Marijanna Portelli l-libsa kif xtaqitha hi u hekk l-Isqof għoġbitu. Il-libsa fuq soru tidher mod ieħor. Wara ftit zmien Teresa żiedet l-iskapular. Hija għamret ukoll li f’kull kunvent ikun hemm is-Sagrament. Il-problemi għall-Teresa ma kienux għadhom biżżejjed. Kien fadalla x’issofri. Hija tnikktek meta rat il-mewt ta’ sorijiet żgħar fil-fjur ta’ żożgħithom. Aktar tard infetaħ kunvent fiż-Żejtun dejjem bl-iskop ta edukazzjoni għat-tfal, dar fqira li nieqsa mill-bżonnijiet neċessarji. Id-dar taż-Żejtun iktar tard bdiet isservi bħala orfanatrofju. Maria Teresa fetħet dar oħra l-Marsa u fiha kien hemm ukoll skola. Dawn id-djar għadhom hemm sal-lum u anke l-iskola.
Ittri
Teresa qalet fuq li qalet fuq wiċċha imma l-aktar daqqha ta stallet għaliha kien meta neħħewha minn Madre Ġenerali, immaġina ftit inti twaqqaf għaqda tiegħek u jneħħuk minn president. Aktar minn hekk muhx talli neħħewha imma talli ġabulha soru minn barra, soru Franġiskana. X’umiljazzjoni u minn jaf kemm bkiet Teresa f’kamritha! Biss naraw is-sens ta’ umilta' u fuq kollox l-ubbidjenza. Dawn il-virtujiet rċeviethom mingħand il-qraba tagħha fit-tfulija tagħha. Dan jidher f’ittri bħal dawn: ‘Għażiża Madre taf tgħidli għal kemm-il xahar għandi nibqa' f’din id-dar taż-Żejtun?... Jiena kont staqsejt lill-Arcisqof iżjed direttament, imma dan, tul dawn l-aħħar xhur, ma għoġbux jibgħat iżjed il-barka tiegħu, kif kien jagħmel qabel. Dan qed ngħidulek b’sigriet. Il-Mulej jgħakkisni minn kullimkien u f’kull ħaġa. Ikun imbierek għal dejjem, u nroddlu ħajr ta’ kollox! Intant, jien nwiegħdek li, bil-għajnuna tal-Mulej, meta niġi lura fl-istitut, inkun naf inżomm ruħi fl-istitut fil-post tiegħi ta suddita u ma nindaħal f’xejn iżjed. Ngħid dan, dejjem jekk ma ħarġitx xi dispozizzjoni li jiena nibqa’ ż-Żejun għall-kumplament ta ħajti. Naħseb li int tafu dan! Għalhekk, għażiża Madre, x’taf tgħidli dwar dan?..’ Nitolbok tberikni, u sellili għas-sorijiet kollha. Żommni dejjem bħala l-bint spiritwali li tant tqimek. Sor Marija Teresa ta’ Ġesù Imsallab.’ Jew ‘Għażiża Madre, Qed niktiblek, biex nitolbok tgħader lil oħti Marija, jekk xi darba tonqsok mingħajr ma tinduna. Dik l-imsejkna xbejba, minn mindu mietet ommna qatt ma nfirdet minni, lanqas biss biex xi darba tmur tiekol id-dar għand ħuti l-bniet. Għalhekk, din il-firda qed tħossha iebsa ħafna, u ma tistax tirrasenja ruħha. Biex idderri ftit, qed tmur ‘l hawn u ‘l hinn għand in-neputijiet. Għalhekk, għażiża Madre, nitolbok tagħdirha. Ftakar li hi iltiema. Din oħti tgħidli li hi tħobbok ħafna, imma b’danakollu għadha ma tistax tistabar. Il-Mulej iħallsek, għażiża Madre, għal dak kollu li qed tagħmel fl-istitut. Jiena, minn naħa tiegħi, għalkemm imsejkna, nitlob għalik lill-Qalb ta’ Ġesù, biex jimlik dejjem iżjed bil-grazzji tiegħu. Nirrakkomanda ruhi fit-talb tieghek, nitolbok tberikni. Zommni bhala Bintek li tant tħobbok Sor Marija Teresa ta’ Ġesù Kurċifiss’ Infetħu djar oħra u kif rajna tant kienu fqar li anqas karti ma kellhom, biex jiktbu dan narawh fis-sentenza li kienet tikteb fl-ahhar ‘Skużawni għal din il-karta mkagħbra li qed niktbilkom fuqha’, imamġina kap ta skola u ma jkolliex karti biex tikteb fuqhom.
Il-Mewt
Fix-xahar ta April tas-sena 1923 il-mewt bdiet ixxengel il-minġel tagħha, it-Tlieta 10 ta’ April 1923 lil Madre Maria Teresa tagħtha puplizija, għalkemm minn barra kienet tidher paċifika minn ġewwa kellha tenzjoni qawwija. F’ħajjitha iċċahdet mill-ikel u ġisimha ma felaħx iżjed u għalhekk infaqgħetilha arterja minn moħħha. Hija damet f’din il-kundizzjoni għal ftit ġranet. Hija xorta kienet f’sensijha imma kellha ħafna ugiegħ. Ġisima beda jipparaliza ftit ftit, tistordi, taqa’ f'koma u terġa tiġi, bdiet sejra lura malajr. Dak inhar stess fl-10 ta’ April irċeviet l-Ewkaristija bħala vjatku. Il-ġisem tagħha baqa’ dejjem jibbies u l-arterji ma baqgħux jippumpjaw id-demm lejn il-moħħ. Fit-13 ta’ April għamlulha il-griżma tal-morda. Fis-16 ta’ April hija intilfet minn sensijha u ma ġietx lura f’tagħha. Is-sorijiet kollha bid-dmugħ f’għajnejhom jitolbu għal din l-omm spiritwali li tant għamlet sagrificcji għalihom saħansitra ma tiekolx hi biex tara lilhom jieklu, qeda hemm fuq soda iebsa għewda tbati u m’hemmx li issib il-mistrieħ. Waqa’ skiet kbir, kien is-6 ta’ filgħodu tas-17 ta’ April ma għabex ix-xemx li r-ruħ ħanina u qaddisa ta’ Teresa Nuzzo ittajret kollha ferħana lejn is-smewwiet u marret fi ħdan il-maħbub tagħha Ġesu’ marret tiltaqa' ma Alla biex tistrieħ u tieħu l-premju li ħadmet bis-sħiħ għalih f’ din id- dinja permezz tat-tbatija tagħha fis-skiet. Il-funeral sar l-għada iżda fil-paroċċa kienet għaddeja l-festa ta San Ġużepp u għalhekk il-funeral sar fil-kappella tal-Kunvent tal-Ħamrun. Hija ndifnet f’sitt oqbra li kienet akkwistat fil-bidu tal-Kongregazzjoni ġewwa l-Addolorata f'Raħal Ġdid u indifnet f’qabar ġdid li jmiss ma l-istatwa tal-qalb ta Ġesù u fuq il-qabar kien hemm miktub dan il-kliem: "Qui Riposano All’ ombra benefica Del Sacro Cuore Di Gesu’ Le Spoglie Mortali Delle Suore Figlie del sacro Cuore" Li jiffisru hekk: "Hawn, għad-dell tal-Qalb Imqaddsa ta’ Ġesù, Li minnu nistennew kull ġid, qegħdin jistrieħu l-fdalijiet Tas-sorijiet Ulied il-Qalb ta’ Ġesù.
Mario Corso
Mario Corso (twieled fil-25 ta' Awwissu 1941), imlaqqam bħala Mariolino, kien eks-plejer u kowċ tal-futbol.
Bħala midfilder offensiv hu lagħab total ta' 436 logħob u skorja 78 gowl fis-Serie A. Mat-tim nazzjonali Taljan lagħab 23 darba. Il-laqmijiet tiegħu huma "Mandrake" u "God's Left Foot" għall-free-kicks u krosis tajbin tiegħu.
Lake District
Toroq
Minbarra dawn it-toroq, hemm għadd ta' toroq tat-tip A fl-inħawi, fosthom it-triq A591 fil-Majjistral minn Kendal sa Windermere u mbagħad sa Keswick. Din tkompli sejra san-naħa tal-Lvant tal-Lag ta' Bassenthwaite. L-"A591, Grasmere, il-Lake District" fl-2011 ġiet innominata għall-premjijiet ta' Google Street View fil-kategorija tal-Iżjed Triq Romantika. It-toroq A593 u A5084 jikkollegaw l-inħawi ta' Ambleside u ta' Coniston mat-triq A590 lejn in-Nofsinhar, filwaqt li t-toroq A592 u A5074 jikkollegaw lil Windermere mat-triq A590. It-triq A592 tkompli sejra wkoll lejn it-Tramuntana minn Windermere sa Ullswater u Penrith permezz tal-Mogħdija Muntanjuża ta' Kirkstone.
Linji ferrovjarji u laneċ
Il-linja ferrovjarja bil-binarji dojoq ta' Ravenglass u l-linja ferrovjarja ta' Eskdale joperaw minn Ravenglass fil-kosta tal-Punent sa Eskdale saħansitra sal-Istazzjon ta' Dalegarth qrib il-villaġġ ta' Boot, sabiex it-turisti jkunu moqdija. Linja ferrovjarja antika oħra, il-Linja Ferrovjarja ta' Lakeside u Haverthwaite, topera bejn il-Lag ta' Windermere u Haverthwaite, u t-turisti jistgħu jużawha f'Lakeside u jibqgħu sejrin bid-dgħajjes fuq il-lag sa Bowness.
Lanċa operata bil-kejbils li ġġorr il-vetturi, magħrufa bħala l-Lanċa ta' Windermere, topera servizzi frekwenti minn naħa għall-oħra ta' Windermere. Hemm ukoll dgħajjes staġonali tal-passiġġieri f'Coniston Water, f'Derwent Water u f'Ullswater.
Muntanji tal-Lvant Imbiegħed
Il-Muntanji tal-Lvant Imbiegħed jirreferu għall-muntanji kollha ta' Lakeland fil-Lvant ta' Ullswater u t-triq A592 lejn in-Nofsinhar sa Windermere. Il-quċċata ta' 828 metru (2,717-il pied), magħrufa bħala High Street, hija l-ogħla punt f'irdum kumpless orjentat l-iktar mit-Tramuntana għan-Nofsinhar 'il fuq mill-wied moħbi ta' Haweswater lejn il-Lvant. Fit-Tramuntana ta' dawn l-inħawi hemm l-għoljiet iktar baxxi ta' Martindale Common u ta' Bampton Common, filwaqt li fin-Nofsinhar hemm l-għoljiet 'il fuq mill-Wied ta' Kentmere. Iktar lejn il-Lvant, lil hinn minn Mardale u Longsleddale hemm Shap Fell, li hija medda estensiva magħmula minn art moxa, iktar qisha art Pennina naturali mill-muntanji tal-Punent.
Lagi
nofs|daqsminuri|636x636px|Derwent Water, wieħed mill-ikbar lagi fil-Lake District. Wieħed biss mil-lagi fil-Lake District jissejjaħ lag, u dan huwa l-Lag ta' Bassenthwaite. L-oħrajn kollha bħal Windermere, Coniston Water, Ullswater u Buttermere f'isimhom jinkludu -mere (l-inqas komuni), -water (l-iktar komuni) jew huma tarns. L-ikbar lagi u ġibjuni fil-Park Nazzjonali huma dawn ta' hawn taħt:
Ġeoloġija
Intrużjonijiet iktar 'il quddiem iffurmaw meded individwali ta' blat igneu f'kull wieħed minn dawn il-gruppi. Madwar it-truf ta' dan il-blat tal-era Ordoviċjana u Silurjana fit-truf tat-Tramuntana, tal-Lvant u tan-Nofsinhar tal-inħawi hemm medda semikontinwa ta' ġebla tal-ġir karbonifera li tispikka b'mod spettakolari f'postijiet bħal Whitbarrow Scar u Scout Scar.
Organiżmi selvaġġi
Il-Lake District jospita firxa ta' speċijiet ta' għasafar, u l-RSPB jieħdu ħsieb riżerva f'Haweswater. L-aħħar par ta' ajkli rjali li jbejtu fl-Ingilterra nstab fil-Lake District; l-ajkla femminili ntlemħet l-aħħar fl-2004 u l-ajkla maskili ntlemaħ l-aħħar fl-2015. Wara tentattivi ta' kolonizzazzjoni mill-ġdid, par arpi bejtu fil-Lake District għall-ewwel darba f'iktar minn 150 sena qrib il-Lag ta' Bassenthwaite fl-2001. L-arpi issa jpassu spiss mit-Tramuntana tal-Afrika fir-rebbiegħa biex ibejtu fil-Lake District, u total ta' 23 fellus faqqsu fl-inħawi mill-2001. Għasfur ieħor tal-priża li sarulu tentattivi ta' kolonizzazzjoni mill-ġdid huwa l-astun aħmar, li mill-2012, għandu popolazzjoni ta' madwar 90 eżemplar fl-inħawi b'foresti densi qrib Grizedale u tnissel b'suċċess fl-2014, li kien l-ewwel suċċess ta' tnissil f'Cumbria f'iktar minn 200 sena. Il-konservazzjonisti jittamaw li l-introduzzjoni mill-ġdid twassal għal popolazzjoni kbira fil-Lake District u fil-Majjistral tal-Ingilterra fejn attwalment l-għadd ta' astuni ħomor huwa baxx. Speċijiet oħra ta' għasafar li huma residenti fil-Lake District jinkludu l-kuċċarda, l-għasfur tax-xmajjar, il-bies u l-għarab. Fost l-għasafar staġonali hemm il-malvizz tas-sidra bajda u l-kudirross. Il-lagi tal-Lake District isostnu tliet speċijiet ta' ħut rari u fil-periklu. Il-koregun abjad jinstab biss f'Derwent Water, u sal-2008 fil-Lag ta' Bassenthwaite. Il-koregun abjad batta f'dawn l-aħħar snin minħabba l-algi naturali li saru theddida u t-temperatura tal-lagi li gradwalment qed togħla. Il-koregun abjad ġiet ittrasferit lejn lagi iktar fl-għoli diversi drabi biex l-ispeċi tiġi ppreservata, l-iktar fl-2005 u fl-2011. Il-Lake District jospita żewġ speċijiet rari oħra: il-koregun tat-tikek, li jgħix f'Brothers Water, f'Haweswater, f'Red Tarn u f'Ullswater, u t-trota tal-Artiku, li tista' tinstab f'Buttermere, f'Coniston Water, f'Crummock Water, f'Ennerdale Water, f'Haweswater, f'Loweswater, f'Thirlmere, f'Wast Water u f'Windermere.
F'dawn l-aħħar snin, saru bidliet importanti fir-rigward tal-liġijiet sekondarji dwar is-sajd li jkopru r-reġjun tal-Majjistral tal-Ingilterra, sabiex jiġu protetti wħud mill-iktar speċijiet ta' ħut rari. Fl-2002, l-Aġenzija għall-Ambjent introduċiet liġi sekondarja ġdida dwar is-sajd, li tipprojbixxi l-użu tal-ħut kollu tal-ilma ħelu bħala lixka ħajja jew mejta f'14-il lag tal-Lake District: Bassenthwaite Lake, Brothers Water, Buttermere, Coniston Water, Crummock Water, Derwent Water, Ennerdale Water, Haweswater, Loweswater, Red Tarn, Thirlmere, Ullswater, Wast Water u Windermere. Is-sajjieda rikreattivi li ma jikkonformawx ma' din il-liġi sekondarja jistgħu jingħataw ċitazzjoni sa £2,500. Il-lagi u l-ilmijiet tal-Lake District ma jsostnux b'mod naturali daqstant speċijiet ta' ħut bħal ħabitats simili oħra fin-Nofsinhar tal-pajjiż u f'inħawi oħra fl-Ewropa. Xi ħut li ma tantx joktru hemmhekk jinsabu f'riskju partikolarment mill-introduzzjoni ta' speċijiet ġodda. L-introduzzjoni ta' ħut mhux nattiv jista' jwassal biex il-ħut nattiv jiġi mikul mill-ispeċijiet il-ġodda jew jispiċċaw jikkompetu ma' xulxin għall-ikel. Hemm ukoll ir-riskju li jiġi introdott il-mard, li jista' jkompli jhedded iktar lill-popolazzjonijiet nattivi. F'xi każijiet, l-ispeċijiet introdotti jistgħu tant jiddisturbaw l-ambjent li jsir mhux adattat għal ħut partikolari. Pereżempju, problema ewlenija nstabet fost l-aċerina. Dan il-ħut mhux nattiv issa ġie introdott f'diversi lagi f'dawn l-aħħar snin. Huwa magħruf li l-aċerina tiekol il-bajd tal-koregun abjad, li huwa partikolarment vulnerabbli minħabba l-perjodu twil ta' inkubazzjoni. Dan ifisser li huma suxxettibbli għall-predaturi saħansitra sa 120 jum. Il-bajd ta' ħut ieħor, pereżempju l-laska, ikunu f'riskju sa tlett ijiem biss.
Żvilupp tat-turiżmu
Il-linji ferrovjarji komplew jespandu t-turiżmu. Il-Linja Ferrovjarja ta' Kendal u Windermere kienet l-ewwel linja ferrovjarja fil-Lake District, u laħqet Kendal fl-1846 u Windermere fl-1847. Il-linja ferrovjarja sa Coniston infetħet fl-1848 (għalkemm sal-1857 din kienet ikkollegata biss man-network nazzjonali permezz ta' laneċ bejn Fleetwood u Barrow-in-Furness); il-linja ferrovjarja minn Penrith u Keswick sa Cockermouth infetħet fl-1865; u l-linja ferrovjarja sa Lakeside taħt Windermere infetħet fl-1869. Il-linji ferrovjarji, li kienu maħsuba għall-industrija tradizzjonali, ġabu magħhom żieda enormi fl-għadd ta' viżitaturi, u b'hekk ikkontribwew għat-tkabbir tal-industrija tat-turiżmu. Is-servizzi ferrovjarji ġew issupplimentati minn dgħajjes li jaħdmu bl-istim fil-lagi ewlenin ta' Ullswater, ta' Windermere, ta' Coniston Water u ta' Derwent Water. It-tkabbir fl-għadd ta' turisti kompla sa żmien il-karozzi meta bdew jingħalqu l-linji ferrovjarji. L-istabbiliment tal-Park Nazzjonali tal-Lake District fl-1951 irrikonoxxa l-ħtieġa li l-ambjent tal-Lake District jiġi protett mill-isfruttament kummerċjali jew industrijali eċċessiv, sabiex dak li l-viżitaturi jiġu jaraw jiġi ppreservat, mingħajr xi restrizzjoni fuq il-moviment tan-nies fil-Lake District jew fl-inħawi tal-madwar. L-awtostrada M6 għenet biex jiżdied it-traffiku lejn il-Lake District, speċjalment lejn in-naħa tal-Lvant tal-park. It-toroq dojoq huma sfida għall-fluss tat-traffiku, u mis-snin 60 tas-seklu 20, ċerti żoni jesperjenzaw konġestjoni kbira. Din il-problema hija preżenti wkoll fil-komunitajiet iż-żgħar fejn ukoll hemm konġestjoni tat-traffiku u problemi ta' parkeġġ. Bowness-on-Windermere indirizzat il-problema tal-parkeġġ billi nbena parkeġġ ġdid fit-tarf tal-komunità u bl-estensjoni tal-parkeġġ eżistenti. Il-Park Nazzjonali tal-Lake District jippubblika lista u mappa tal-parkeġġi għall-karozzi fi ħdan l-awtorità tiegħu, sabiex it-turisti jkunu jistgħu jippjanaw aħjar iż-żjarat tagħhom.
Letteratura
Il-kittieb u l-awtur Melvyn Bragg trabba fir-reġjun u użat il-Lake District biex ambjentat uħud mix-xogħlijiet tagħha, bħar-rumanz tagħha A Time to Dance, li iktar 'il quddiem ġie kkonvertit f'dramm televiżiv.
Subak
Sit ta' Wirt Dinji
nofs|daqsminuri|527x527px|Ir-raba' mtarraġ tar-ross ta' Bali. Fis-6 ta' Lulju 2012, is-sistema tas-subak ta' Bali ġiet iddeżinjata bħala Sit ta' Wirt Dinji tal-UNESCO bit-titlu uffiċjali ta' Pajsaġġ Kulturali tal-Provinċja ta' Bali: is-Sistema tas-Subak bħala Manifestazzjoni tal-Filosofija tat-Tri Hita Karana.
Baltasar Marradas
Don Baltasar de Marradas et Vique jew Maradas (28 ta' Novembru 1560, Valencia – 12 ta' Awwissu 1638, Praga) kien nobbli Spanjol, marixxall imperjali matul il-Gwerra tat-Tletin Sena u gvernatur tal-Boemja.
Ħajja
Balthazar kien iben Gaspar de Marradas Soler (m.1569) Baruni ta’ Sallent u l-Viċire ta’ Mallorca (1548-1557), u Anna vich Manrique. It-tnejn kienu ġejjin minn familji nobbli kbar li kienu wettqu servizzi importanti lir-re bħala ammiralli, ambaxxaturi, ġenerali u prelati. Anne kienet oħt Luis il-Viċire ta’ Mallorca (1573-1584), u ta’ Juan vich Manrique l-Isqof ta’ Mallorca u aktar tard Arċisqof ta’ Tarragona. Iz-ziju ta’ Baltasar kien Guillen de San Clemente y de Centelles (1530-1608), magħruf ukoll bħala Guillem de Santcliment i de Centelled, politiku Spanjol, suldat, diplomatiku, kavallier ta’ Santiago, u Kmandant ta’ Moratalla. Beda jitħarreġ fl-arti tal-armi meta kien għadu żagħżugħ. Wara li sar kavallier telaq lejn Malta. Bħala tali, huwa ġġieled fil-Piedmont, Milan, u Flanders.
Ċentru Storiku ta' Macao
Ġestjoni
Il-Binja ta' Leal Senado huma ġestiti mill-Uffiċċju tal-Affarijiet Muniċipali filwaqt li ż-żewġ tempji b'sjieda tal-gvern, it-Tempju ta' A-Ma u t-Tempju ta' Na Tcha, huma ġestiti mill-Bord ta' Assoċjazzjoni tal-Karità tat-Tempju ta' A-Ma u mill-Bord ta' Ġestjoni tat-Tempju ta' Na Tcha rispettivament. Il-Barrakki Għarab huma ġestiti mill-Uffiċċju tal-Affarijiet tal-Baħar u tal-Ilma.
Baltasar Marradas
Ħajja
Minkejja l-fatt li kellux xi suċċessi militari kbar, fl-1621 ġie elevat għall-grad ta’ konti imperjali u pprovdut b’ħafna art. Fl-1626 sar marixxall u fl-1627 inħatar Logutenent Ġeneral. Marradas kien involut fin-negozjati għat-tkeċċija ta' Wallenstein fl-1630 f'Regensburg. Fi Praga fl-1631 huwa rtira mingħajr ġlied kontra t-truppi li kienu qed javvanzaw mis-Sassonja, taħt Hans Georg von Arnim-Boitzenburg. Wara aktar fallimenti fis-Silesia, kien depożitat fl-1632 fuq istigazzjoni ta' Wallenstein. Sentejn wara, Marradas kien fost dawk li wasslu għall-qtil ta’ Wallenstein.
Tazza tad-Dinja tal-Futbol 2002
Stadji
Il-Korea t'Isfel u l-Ġappun ipprovdew kull wieħed għaxar stadji, il-biċċa l-kbira minnhom kollha mibnija ġodda.
Fażi tal-gruppi
It-timijiet pożizzjonati fl-ewwel u t-tieni post (bi sfond aħdar) ikkwalifikaw għar-rawnd tal-aħħar sittax.
FC Admira Wacker Mödling
VfB Mödling
VfB Mödling kienu iffurmati fis-17 ta' Ġunju 1911 ġewwa r-raħal li jismu Lower Austria ġewwa Mödling. Mill-fondazzjoni tagħhom, Mödling kienu jilagħbu fl-aktar kampjonat bax tal-Awstrija. Bl-introduzzjoni tal-kampjonat nazzjonali Awstrijak fl-1949, il-klabb kienu ikklassifikatu fil-kampjonat tat-tieni livell. Li lagħbu l-aktar l-eżistenza tagħhom fit-tieni u t-tielet kampjonat, il-klabb gawdu 3 snin fl-ogħla diviżjoni qosor matul l-istaġuni 1952–53 u 1987–88 kif ukoll bejn l-1992 u l-1995 qabel m'eventwalment ingħaqdu ma' Admira/Wacker fl-1997.
Filippu Neri
Saċerdot
Għalih il-qrar kien sors ta' djalogu mal-"penitenti", u dan kien jagħmlu kuljum minn sbieħ il-jum sa nofsinhar. Minn dawn id-djalogi beda l-ewwel nukleu tal-hekk imsejjaħ Oratorio": minn dawn xi uħud saru saċerdoti, bdew jgħixu ħajja komunitarja u Filippu sar ir-rettur tagħhom u għamlilhom regola.
SPARQL
SPARQL jippermetti li mistoqsija (għal tfittixa) tikkonsisti minn mudelli tripli, konġunzjonijiet, disġunzjonijiet, u mudelli opzjonali.
Formi ta' mistoqsijiet
Kull waħda minn dawn il-forom ta' mistoqsijiet jieħdu blokka  biex tirrestrinġi l-mistoqsija, għalkemm, fil-każ tal-mistoqsija , l-  hija opzjonali.
FC Gomel
Storja
Fl-1992, Gomselmash ssieħbu fil-kampjonat nazzjonali ġdid li huwa l-Premier League Bjelorussu. L-ewwel snin ma tantx kienu ta' suċċess u t-tim ġie relegati fl-1995. Huma biddlu isimhom għal dak kurrenti, FC Gomel, fl-istess sena. Fl-1998 Gomel kien promossi lura fil-Premier League u kisbu riżultati ferm aħjar minn qabel (titolu taċ-ċampjins fl-2003, it-tieni post fl-2007 u t-tielet post fl-1999). It-tim rebaħ ukoll it-Tazza Bjelorussa fl-2002 u għamluha għall-finali fl-2004.
Justin Haber
Karriera
Nhar l-4 ta' Lulju 2011, ġie uffiċjalment imħabbar li Haber iffirma kuntratt ta' sentejn mal-klabb ta' Kerkyra, ibbażati fil-gżira ta' Korfu (Greċja). Wara sena fil-kampjonat Grieg, Haber irritorna lura lejn art twelidu fejn iffirma kuntratt ta' sentejn ma' Mosta.
Fl-2012 huwa nqagħad ma' Birkirkara, fejn magħhom rebaħ it-titlu tal-Premier League Malti.
Morus (botanika)
Użi u trawwim
It-tut, it-tut aħmar u ċ-ċawsli huma mifruxa fl-Albanija, l-Ażerbajġan, l-Armenja, L-Indja ta’ fuq, il-Ġordan, is-Sirja, il-Libanu, Ġorġja, il-Pakistan, l-Iran, it-Turkija, l-Eġittu, il-Libja u l-Afganistan, fejn is-siġra u l-frott huma magħrufa bħala tut jew xaħtut, kliem li ġejjin mill-Persjan. Sikwit f’dan ir-reġjun, minhomm jagħmlu ġammijiet u sorbetti. It-tut ġie importat fil-Gran Brittanja għall-ewwel darba fis-seklu 17 bit-tama li jintuża fit-trobbija tad-dud tal-ħarir. Kien jintuża ħafna fil-mediċina popolari speċjalment bħala duwa għall-ħżież. Fl-iStati Uniti it-tut ġiem importat mill-Pakistan. Fil-Greċja it-tut hu mifrux sewwa b'mod partikolari fil-Peloponneżu, li fil-Medju Evu kien magħruf bħala Morea (bil-Grieg Μωριάς,Morias), li ġejja mill-kelma Griega għas-siġra (Μουριά, Μouria).
Premier League Malti 2012–13
Il-Premier League Malti 2012–13 kien it-98 staġun tal-Premier League Malti. Il-kampjonat beda fit-18 ta' Awwissu 2012 u spiċċa fil-11 ta' Mejju 2013 bil-konfront deċiżiv bejn Birkirkara u Hibernians, b'tal-ewwel jirbħu r-raba' titlu tal-istorja. Valletta kienu d-dentaturi tal-kampjonat, wara li rebħu l-21 titlu tagħhom fl-aħħar staġun.
Betlem
Etimoloġija
L-iżjed tismija bikrija ta' Betlem bħala post tinsab fil-korrispondenza ta' Amarna (għall-ħabta tal-1400 Q.K.), fejn tissemma bħala Bit-Laḫmi, isem li l-oriġini tiegħu għadhom mhumiex magħrufa. Suġġeriment li ilu jeżisti fost l-istudjużi hu li ġej mid-divinità tal-fertilità Laḫmu tal-Mesopotamja jew tal-poplu ta' Kana u oħtha konsorti Lahamu. Lahmo hija l-kelma Ċaldeana għal "fertilità". L-istudjuż Bibbliku William F. Albright kien jemmen li din l-ipoteżi li tressqet għall-ewwel darba minn Otto Schroeder kienet "ċertament preċiża". Albright innota li l-pronunzja tal-isem essenzjalment kienet baqgħet l-istess għal 3,500 sena, minkejja li l-perċezzjoni tat-tifsira tal-isem inbidlet maż-żmien: bil-lingwa ta' Kana kienet tfisser it-"Tempju tad-Divinità Lakhmu", bl-Ebrajk u bl-Aramajk kienet tfisser "Dar tal-Ħobż", u bl-Għarbi kienet tfisser "Dar tal-Laħam". Filwaqt li t-teorija ta' Schroeder ma tantx hija aċċettata b'mod wiesa', għadha tiġi aċċettata fil-letteratura akkademika ferm iktar mit-traduzzjonijiet litterali li saru wara. Suġġeriment ieħor hu li l-isem huwa assoċjat mal-għerq l-h-m "tiġġieled", iżda huwa maħsub li din it-teorija hija inqas probabbli.
Premier League Malti 2012–13
Promozzjoni u relegazzjoni
15px Timijiet relegati għall-Ewwel Diviżjoni 2012–13
Armata tat-Terrakotta
L-iskulturi, li jmorru lura għall-ħabta tal-aħħar tat-tielet seklu Q.K., ġew skoperti fl-1974 minn bdiewa lokali fil-Kontea ta' Lintong, 'il barra minn Xi'an, Shaanxi, iċ-Ċina. L-iskulturi jvarjaw fit-tul skont ir-rwoli tagħhom; l-itwal huma l-ġenerali. Fost l-iskulturi hemm ġellieda u karrijiet miġbuda miż-żwiemel. Skont stimi mill-2007 fit-tliet fosos l-Armata tat-Terrakotta kienet magħmula minn iktar minn 8,000 suldat, 130 karru b'520 żiemel, u 150 żiemel tal-kavallerija, li l-maġġoranza tagħhom għadhom midfuna fil-fosos qrib il-mawżolew ta' Qin Shi Huang. F'fosos oħra nstabu skulturi ta' figuri mhux militari tat-terrakotta, fosthom uffiċjali, akrobati, irġiel b'saħħithom u mużiċisti.
Qabar
Il-qabar jidher bħala spazju ssiġillat ermetikament li għandu d-daqs ta' bejn wieħed u ieħor grawnd tal-futbol (xi 100 × 75 m). Il-qabar għadu mirdum, possibbilment minħabba t-tħassib rigward il-preservazzjoni tal-artefatti tiegħu. Pereżempju, wara l-iskavi tal-Armata tat-Terrakotta, is-superfiċe miżbugħa li kellhom xi skulturi tat-terrakotta bdiet titqarqaċ u l-kulur beda jmur. Il-verniċ ta' fuq iż-żebgħa jista' jitqarqaċ fi ħmistax-il sekonda ladarba jiġi espost għall-arja niexfa ta' Xi'an u jista' jitqaxxar għalkollox fi żmien erba' minuti biss.
Oħrajn
Fosos oħra li kienu jiffurmaw parti min-nekropoli ġew skavati wkoll. Dawn il-fosos jinsabu fi ħdan il-ħitan u lil hinn minnhom madwar it-tumbata funebri. Fihom instabu karrijiet tal-bronż, skulturi tat-terrakotta ta' akrobati u rġiel b'saħħithom, uffiċjali, ilbies tal-armata tal-ġebel, siti funebri taż-żwiemel, annimali rari u ħaddiema, kif ukoll graw u papri tal-bronż f'park taħt l-art.
Armi
Ix-xwabel fihom liga tar-ram, tal-landa, u ta' elementi oħra, fosthom in-nikil, il-manjeżju u l-kobalt. Uħud għandhom iskrizzjonijiet miktuba fuqhom bid-data tal-manifattura tagħhom bejn il-245 u l-228 Q.K., li hija indikazzjoni li kienu ntużaw qabel id-dfin.
Sit ta' Wirt Dinji
xellug|daqsminuri|263x263px|Raġġ tax-xemx fuq xi komponenti tal-Armata tat-Terrakotta Il-Mawżolew tal-Ewwel Imperatur Qin, li jinkludi l-Armata tat-Terrakotta, ġie ddeżinjat bħala Sit ta' Wirt Dinji tal-UNESCO fl-1987.
FC Minsk
FC Minsk (bil-Bjelorussu:ФК Мінск) hu klabb tal-futbol Bjelorussu li huwa bbażat fil-belt ta' Minsk. Attwalment, il-klabb jikkompeti fil-Premier League Bjelorussu, l-ogħla diviżjoni fil-futbol Bjelorussu. Il-klabb ġie stabbilit fl-2006 u kien ibbażat mill-klabb tal-Ewwel Diviżjoni Bjelorussa Smena Minsk. FC Minsk ħadu l-liċenzja ta' Smena u kienu kapaċi li jibdew mill-Ewwel Diviżjoni.
Stadju
Stadju Dinamo (bil-Bjelorussu:Стадыён Дынама) huwa stadju multi-fin li jinsab ġewwa Minsk, Bjelorussja. Huwa bħalissa qed jintuża l-aktar għal logħbiet tal-futbol u huwa l-grawnd ta' FC Minsk u tat-Tim nazzjonali tal-Bjelorussja. L-istadju għandhu kapaċità uffiċjali ta' 40,000 persuna, għalkemm minħabba li parti tal-istand ta' fuq ma kinitx qed tintuża f'nofs is-snin 90 minħabba r-raġunijiet ta' sigurtà, il-kapaċità eżatta hija 34,000. L-istadju kien mibni u nfetaħ fl-1934 u tkabbar fl-1939. Huwa kien meqrud matul it-Tieni Gwerra Dinjija u kien mibni mill-ġdid matul 1947-1954.
Tim nazzjonali tal-futbol tal-Finlandja
Skwadra kurrenti
Gowls u preżenzi aġġornati mit-22 ta' Marzu 2013
Arkanġlu Gabrijel
Qaddis Patrun
Fil-Knisja Kattolika, San Gabrijel huwa meqjum bħala patrun ta' dawk li jidħlu għal missjonijiet importanti, li jwasslu aħbarijiet importanti għal Alla. Gabrijel wassal il-messaġġ t’Alla lil Marija. F'dak il-waqt hija kienet flok il-bnedmin kollha, u hu kien jirrapreżenta lill-anġli kollha.
Mario Muscat
Karriera
Il-karriera ta' Muscat bdiet fl-istaġun 1993–94, meta kien imsejjaħ fl-ewwel skwadra tat-tim ta' Hibernians. Għalkemm Muscat kien jibda jitgħallem l-kummerċ tiegħu, fid-debutt tiegħu huwa għen lil Hibernians jirbħu t-titlu tal-Premier League Malti. Huwa mar biex jagħmel total ta' 18-il apparenza matul l-istaġun.
Tuta tal-għollieq
Kultivari Kummerċjali
Il-kultivari l-aktar riċenti li ħarġu minn dan il-programm huma l-kultivari bla xewk 'Black Diamond', 'Black Pearl' and 'Nightfall' kif ukoll l-għollieq bikri ħafna "Obsidian" u "Metolius". "Black Diamond" bħal issa hu l-kultivar ewlieni tli qiegħed jitħawwel fil-Majjistral ħdejn il-Paċifiku. Fost il-kultivari l-oħra minn dan il-programm hemm 'Waldo', 'Siskiyou', 'Black Butte', 'Kotata', 'Pacific' u 'Cascade'. .
Mario Muscat
Karriera
Fl-istaġun 1995–96, ra lil Mario kompla juri wegħda għal Hibernians. Muscat mar biex jirreġistra 13-il apparenza, fejn Hibernians lestew fir-raba pożizzjoni fil-Premier League Malti. Minkejja Muscat ma rebaħx it-titlu ma Hibernians għat-tielet darba, huwa kien imsejjaħ biex jilgħab mat-Tim nazzjonali Malti.
Tuta tal-għollieq
Kultivari Kummerċjali
Għollieq nofsu wieqaf mingħajr xewk ġie żviluppat għall-ewwel darba f'Norwich, fir-Renju Unit, u wara f'Beltsville, Maryland. Dawn huma jiffurmaw kuruna, jikbru bil-qawwa ħafna, u jkollhom bżonn kannizzata biex iżżommhom. Fost dawn il -kultivari nsibu 'Black Satin' 'Chester Thornless', 'Dirksen Thornless', 'Hull Thornless', 'Loch Ness', 'Loch Tay', 'Merton Thornless', 'Smoothstem' u 'Triple Crown'. Dan l-aħħar, fis-Serbja ġie żviluppat il-kultivar 'Cacanska Bestrna' u tħawwel fuq ħafna eluf ta' ettari hemmhekk.
Frans Sammut
X'intqal dwar Frans Sammut
Prof Oliver Friggieri il-mument 08.05.2011: Il-proża tiegħu hi dejjem eleganti, prudenti u meqjusa, immexxi mill-konvinzjoni moderna li l-letteratura għandha tibqa’ tagħti gost bix-xejriet letterarji tagħha waqt li tkun utli u istruttiva fl-aspett tal-kontenuti tagħha.
Ġużè Stagno Malta Today 08.05.2011: I’d once heard him say that he had changed his name from ‘Frank’ to ‘Frans’ in a fit of patriotism. ... Sammut gave us Il-Gaġġa, one of the greatest Maltese novels of all time.
Albanija fil-Festival tal-Eurovision
Għall-Festival tal-Eurovision 2009, l-Albanija kienet l-ewwel pajjiż li għażlet kemm l-artist kif ukoll il-kanzunetta għal dan il-konkors. Ir-rebbieħ ġie magħżul mill-festival nazzjonali, Festivali I Këngës. Ir-rebbieħa kienet Kejsi Tola bil-kanzunetta "Më merr në ëndërr" (Ħudni fil-ħolm tiegħek), li ġiet komposta minn Edmond Zhulali u Agim Doçi, li t-tnejn li huma kkomponu l-kanzunetta tal-ewwel parteċipazzjoni tal-Albanija. Il-kanzunetta tkantat bl-Ingliż bħala "Carry Me in Your Dreams". Għat-tieni sena konsekuttiva, l-Albanija ikkwalifikaw għall-finali wara s-seba' post miksub fis-semifinali. Finalment, Kejsi Tola waslet sas-sbatax-il post b'48 punt.
Serbja
Perjodu bejn il-gwerer
Wara l-1918, is-Serbja, flimkien mal-Montenegro, kienet waħda mill-membru fundaturi tar-Renju tas-Serbi, Kroati u Sloveni, aktar tard imsemmija r-Renju tal-Jugożlavja. Matul it-Tieni Gwerra Dinijia, is-Serbja kien stat okkupat mill-Ġermaniżi u kien jinkludi l-parti Ċentrali tas-Serbja tal-lum u l-Banat, popolarment imsemmi s-Serbja ta’ Nedić. Imma, parti mit-territorju tas-Serbja tal-lum kien okkupat mill-armati Kroati, Ungeriżi, Bulgari, Albaniżi u Taljani. Il-qawwiet okkupanti wettqu diversi delitti fuq il-popolozzjoni ċivili, speċjalment fuq is-Serbi u l-Lhud.
Politika u Gvern
Fl-4 ta' Frar 2003 il-parlament tar-Repubblika Federali tal-Jugożlavja qabel ma' forma aktar flessibbli ta’ kooperazzjoni bejn is-Serbja u l-Montenegro fi ħdan commonwealth msejjaħ Serbja u Montenegro.
Storja
Fid-29 ta' Novembru, fit-tieni anniversarju tat-Tieni Sessjoni tal-AVNOJ, l-Assemblea Kostitwenti tal-Jugoslavja formalment abolit il-monarkija u ddikjarat l-istat repubblika. L-isem uffiċjali tal-pajjiż sar ir-Repubblika Federali Popolari tal-Jugoslavja, u s-sitt "stati federali" saru "Repubbliki tal-Poplu". Il-Jugoslavja saret stat federalista Marxista-Leninista b'partit wieħed, meqjus fl-ewwel snin tiegħu bħala mudell ta' ortodossija komunista.
Gvern
Il-leġiżlatura tagħha, minn Novembru 1944, kienet l-Assemblea Proviżorja.Il-ftehim Tito-Šubašić tal-1944 iddikjara l-istat bħala demokrazija pluralistika li tiggarantixxi: libertajiet demokratiċi; libertà personali; il-libertà tal-espressjoni, l-assemblea, u r-reliġjon; u stampa ħielsa.Madankollu, sa Jannar 1945, Tito kien tefa' l-enfasi tal-gvern tiegħu 'l bogħod minn enfasi fuq id-demokrazija pluralista, u stqarr li filwaqt li aċċetta d-demokrazija, sostna li ma kien hemm l-ebda "ħtieġa" għal partiti multipli, peress li sostna li partiti multipli kienu bla bżonn diviżivi f'nofs l-isforz tal-Jugoslavja Popolari tal-Jugoslavja kollha, immexxi mill-Partit Komunista ta' Yugosla via u s-segretarju ġenerali tiegħu, il-Marixxall Josip Broz Tito, kien pass importanti fi ħdan il-gvern. Movimenti politiċi oħra li ngħaqdu mal-gvern kienu jinkludu l-moviment "Napred" rappreżentat minn Milivoje Marković.
Renju tas-Serbi, Kroati u Sloveni (1 ta' Diċembru tal-1918-3 ta' Ottubru, 1929)
Fi tmiem l-Ewwel Gwerra Dinjija, ix-xoljiment tal-Imperu Awstro-Ungeriż ippermettiet l-għaqda ta' diversi komunitajiet Slavi fil-Balkani f'pajjiż ġdid, li reġa' għaqqad l-eks monarkiji Serbi u Montenegrini mat-territorji tal-Imperu Awstro-Ungeriż. Ir-renju l-ġdid, ta' diversità kbira ekonomika, soċjali, lingwistika, legali u politika, beda l-eżistenza tiegħu b’mod imqalleb, imdawwar minn nazzjonijiet ostili u bin-nuqqas ta' qbil fundamentali dwar il-forma tal-Istat (ċentralista jew federali) li mmarka l-eżistenza kollha tiegħu. Politikament instabbli u konvulżi, b’sostituzzjoni kontinwa ta' kabinetti ta' ħajja qasira, ma setgħetx tapplika wkoll miżuri ekonomiċi u soċjali li jtejbu sostanzjalment il-faqar li tinsab fih parti kbira mill-popolazzjoni tagħha. Il-kriżi politika u l-istaġnar tar-riformi wasslu għat-twaqqif ta' dittatorjat rjali fl-1929 li ċeda għal perjodu ġdid li fih il-pajjiż biddel ismu, u sar uffiċjalment ir-Renju tal-Jugoslavja.
Prinċipat tas-Serbja (1815-23 ta' Marzu, 1882)
Kapitali: Kragujevac, Belgrad; Entità: Stat Vassalli tal-Imperu Ottoman; Lingwa Uffiċjali: Serb; Żona: 37,511 km²; Popolazzjoni (1874): 1,353,000 abitant, Densità 36.07 abitant/km²; Perjodu Storiku: Età Kontemporanja, 1815-Rikonoxxut mill-Porta Sublimi, 1882-Ipproklamata Renju tas-Serbja; Forma ta' Gvern: Monarkija; Knez (prinċep): Miloš Obrenović I (1817-39), Milan Obrenović II (1839), Michael Obrenović III (1839-1842), Alexander Karađorđević (1842-1858), Miloš Obrenović I (1858-1860), Milan Obrenović III (1858-1860), Milan Obrenović IV (1839-1842), (1839-1842), Michael Obrenović IV 868-1882).
Rewwixta tal-Banat (1594)
Eventwalment ir-rewwixta tgħaffeġ, u l-biċċa l-kbira tas-Serbi f’dan ir-reġjun, bil-biża’ ta’ tpattija Ottomani, ħarbu lejn it-Transilvanja, u ħallew ir-reġjun tal-Banat abbandunat.
ħakkiema
Mill-1471 sal-1537 l-eredi dinastiċi għexu fl-eżilju fir-Renju tal-Ungerija.
Storja
Stephen Lazarević ipparteċipa bħala vassall Ottoman fil-Battalja ta' Karanovasa fl-1394, fil-Battalja ta' Rovine fl-1395, fil-Battalja ta' Nicopolis fl-1396, u fil-Battalja ta' Ankara fl-1402. Wara Ankara, żar Kostantinopli, il-kapitali tal-Imperu Biżantin, fejn ingħata t-titlu ta' Despotat tiegħu u minn dak iż-żmien sar magħruf bħala l-Istat tad-Despotat tiegħu.
Preċedenti
Tul is-s. XI, Nemanja kiseb il-gvern ta' Zeta, Dioclea, Zahumlia u Travunia; jew b’annessjoni jew permezz ta' wirt tal-familja,1 biex jiffurmaw l-ewwel stat kbir Serb. Huwa kellu wkoll it-titli ta' Prinċep ta' Ibar, Toplica, Rasina u Reke, Prinċep ta’ Dubočica, Prinċep ta' Doclea u Prinċep tal-Moravja tal-Punent.
Espansjoni
It-tielet iben ta' Stefan II Prvovenčani li ssieħeb fit-tron kien Stephen Uroš I tas-Serbja (1243–1276) li wkoll waqqa' lil ħuh billi ħa vantaġġ mid-dgħufija tal-Bulgarija, l-appoġġ ewlieni tiegħu. Barra minn hekk, ibbenefikat mit-tnaqqis tal-Bulgari u l-Epiru biex tipprova tespandi t-territorji tagħha, laħqet il-kunflitti tagħha lejn Ragusa u l-Ungerija, għalkemm ma kisbitx bidliet sostanzjali fid-dominji tagħha.
Ġardinar
Manutenzjoni u żamma
daqsminuri|262x262px|Ġardinar fuq sellum bl-iskaluni jaħsad il-frott Id-disinjatur jagħti struzzjonijiet u jwettaq is-superviżjoni matul il-kostruzzjoni, il-ġestjoni tal-istabbiliment u l-manutenzjoni ladarba l-ġnien jinħoloq. Il-ġardinar huwa l-persuna li jkollu l-ħila biex iwettaq il-manutenzjoni u ż-żamma tad-disinn tal-ġnien.
Eleonora Jenko Groyer
Karriera
Jenko Groyer issupplimentat l-introjtu tagħha bil-kitba għar-rivista tan-nisa Ženski svet, u ppubblikat 18-il artikolu dwar is-saħħa tan-nisa bejn l-1930 u l-1935. Minkejja d-diffikultajiet finanzjarji, hija għenet lill-assoċjazzjoni medika ta' Ljubljana b'self għall-kollegi ppersegwitati fil-perjodu li wassal għat-Tieni Gwerra Dinjija, u mbagħad assistiet il-Front tal-Liberazzjoni bil-kura medika mingħajr ħlas u b'donazzjonijiet ta' provvisti mediċi. Wara l-gwerra, reġgħet ġiet irrifjutata l-impjieg minkejja l-iskarsezza ta' persunal mediku, x'aktarx minħabba l-orjentazzjoni pro-Russa tagħha. Minkejja dan ingħatat pensjoni tal-istat fl-1953. Hija mietet fl-1959 f'Ljubljana.
It-Tieni Diviżjoni Maltija 2011–12
Riżultati
Kuluri: Blu = rebħa ta' tim f'daru; Isfar = dro; Aħmar = rebħa ta' tim barra minn daru; Aħdar = logħba ma ntlagħbitx s'issa.
Birkirkara
Storja
Birkirkara hija waħda mill-eqdem bliet f’Malta b’referenza rrekordjata fl-1402 fil-kitba ta' Luttrell, Anthony T, Cappella of Birkarkam Hija ssemmiet fir-Rapport Ekkleżjastiku tal-1436 li jsemmi l-parroċċi f’Malta u Għawdex li kienu jeżistu dak iż-żmien, li minnhom Birkirkara ħareġ bħala l-akbar parroċċa. Matul is-snin żviluppaw diversi parroċċi u subborgi minn Birkirkara, fosthom Sliema, San Ġiljan, Imsida, il-Ħamrun fis-seklu 19 u Santa Venera fil-bidu tas-seklu 20. Fis-snin aktar reċenti, San Ġwann (1965) u Tal-Ibraġ li hareg minn Birkirkara biex jifforma parti mill-lokalità tas-Swieqi fl-1993.
Luke Dimech
2003–2008
It-tieni staġuni ta' Dimech mat-tim Ingliż kompla fuq l-istess linja li biha spiċċa l-istaġun ta' qabel u kien pedina fundamentali fil-qalba tad-difiża u ssiġilla postu mal-ewwel tim. Però fit-tieni nofs tal-istaġun sofra minn forma fqira u ma baqax aktar l-ewwel għażla tal-kowċ Carlton Palmer, u l-kuntratt ta' Dimech ġie mħassar fi tmiem l-istaġun 2004–05. F'żewġ staġuni ma' Mansfield Town, Luke lagħab 45 loggħba u skorja gowl wieħed.
Dimech iddebutta ma' Macclesfield Town fil-partita tal-ftuħ ta' League Two barra minn darhom kontra Bradford City fil-11 ta' Awwissu 2007, fejn il-logħba spiċċat pari ta' 1–1. Tliet ijiem wara Luke lagħab l-ewwel loggħba tiegħu ġewwa darhom f'partita valida mill-ewwel rawnd tal-Football League Cup kontra Leeds United, fejn Leeds United ħarġu rebbieħa grazzi għall-gowl fit-78 minuta ta' Ian Westlake.